Feza Gürsey

Feza Gürsey (pangeccapan bhâsa Turki: ˈfeza ˈɟyɾsej) panèka matematikawan bân fisikawan Turki. Feza lahèr tangghâl 7 April 1921 bân sèdhâ tangghâl 13 April 1992. Dhurrunna sè palèng kalonta panèka ḍâlem bidang fisika teoretis, bân karya tentang moḍèl chiral bân SU(6) panèka sè palèng kalonta.

 Bâkto Ngoḍâ 
Feza Gürsey lahèr tangghâl 7 April 1921, è Istanbul, ḍâri pasangan Reşit Süreyya Gürsey (ḍokter militer) bân Remziye Hisar (kimiawan bân èlmowan binè' perintis è Turki). Feza lulus ḍâri SMA Galatasaray è taon 1940, bân ngaollè gellar è bidang fisika matematis ḍâri Universitas Islanbul è taon 1944.

 Lako 
Feza Gürsey ngaollè gellar doktor è Imperial College London è Inggris lèbât beasiswa ḍâri Kementerian Pendidikan Turki sè ètarèma nalèkana dhâddhi asisten dosen è Universitas Islanbul. Feza mamarè panalètèyanna è panerrapan quaternions ka'angghuy teori medan kuantum è taon 1950. Sa'amponna mamarè proyek postdoktoral è taon 1950 kantos 1951 è Universitas Cambridge, Feza nerrossaghi lako mènangka asisten profesor è Universitas Istanbul, sè ka'ḍimma Feza akabin sareng asisten profesor è bidang fisika, Suha Pamir, è taon 1952. Feza Gürsey ngaollè gellar profesor è taon 1953.

Sa'abiddhâ taon 1957 kantos 1961, Feza alako è Lanoratorium Nasional Brookhaven, Institut Kajian Lanjutan è Princeton, New Jersey, bân Universitas Columbia. È taon 1960, Feza alako è nonlinear chiral Lagrangian, bân nonjhu'aghi kaè'enna kalabân kromodinamika kuantum.

 Sombher